als_Latn dik_Latn sag_Latn
Xhamitë nëntokësore të Tunizi-së
20 Xhamitë nëntokësore historike në ishullin më të madh në Afrikën veriore në Djerba të Tunizisë që dikur janë përdorur si baza mbrojtjeje janë duke pritur vëmëndje.
DJERBA (AA) - 20 Xhamitë nëntokësore historike në ishullin Djerba të Tunizisë që dikur janë përdorur nga ushtria si baza janë duke pritur vëmëndje nga autoritetet shtetërore, raporton Anadolu Agency (AA).
Xhamitë nëntokësore të cilat ndodhen në afërsi të brigjeve të ishullit Djerba, ishulli më i madh në Afrikën veriore janë duke sfiduar vitet.
Xhamitë të cilat janë 3 apo 5 metër nën tokë dhe shumë prej tyre janë gdhendur në gurë (duke gërryer shkëmbin) po përballen me kërcënimin e zhdukjes nga indiferenca autoriteteve dhe gërmimeve vend e pavend të kërkuesve të thesareve.
Prof. Dr. Sadık bin Amran Lektor në Departamentin e Shkencave Arkeologjike në universitetin 9 Prilli të Tunis'it në një deklaratë për gazetarin e AA theksoi se në ishullin Djerba ndodhen 380 xhami dhe 20 prej tyre janë ndërtuar në nëntokë.
-"E para i përket shekullit të 12-të"
Amran duke theksuar se xhamia e parë është xhamia Elvata e ndërtuar në shekullin e 12'të ai tha se "Kjo xhami është ndërtuar duke gërrmuar shkëmbin në një thellësi 4 metra, për të hyrë në xhami zbriten disa shkallë dhe për ndriçim është hapur një dritare në pjesën e sipërme gjithashtu në brendësi të xhamisë janë dy vende ku njëri për të kryer lutjen (për faljen) ndërsa tjetri për të lexuar Kur-an".
Ndërsa në lidhje se pse ndodhen xhamitë në nëntokë Amran tha se"Në periudhat e së kaluarës shumë struktura ndërtoheshin në nëntokë për arsye gjeologjike apo të luftërave. Në ishull shumë ndërtesa në shekullin e 12-të janë ndërtuar në nëntokë. Një arsye tjetër mund të jetë edhe pozita gjeografike, ku në ishull vera kalon e nxehtë Struktura nëntokësore i bën objektet në nëntokë verës të jenë të freskëta dhe gjatë dimrit të ngrohta.
Amran gjithashtu theksoi se për shkak të sulmeve të piratëve në ishull gjatë shekullit 16'të këto objekte kanë luajtur edhe rol të rëndësishëm mbrojtës për ishullin.
Prof. Dr. Sadık bin Amran duke theksuar se këto xhami po përballen me kërcënimin e zhdukjes nga indiferenca autoriteteve dhe gërmimeve vend e pavend të kërkuesve të thesareve tha se "këto xhami duhet të merren në mbrojtje sa më shpejt të jetë e mundur".
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn